Vilde Frang

Vilde Frang Bjærke (født 1986) er en norsk fiolinist. Hun er barnebarn av komponisten Finn Arnestad.  
Liv og virke
 Bakgrunn, barndom, ungdom, studier
Vilde Frang Bjærke ble født 19. august 1986 i Oslo. Vilde Frang begynte å spille fiolin som fireåring etter Suzukimetoden. I årene 1993 - 2002 studerte hun hos Stephan Barratt-Due, Alf Richard Kraggerud og Henning Kraggerud ved Barratt Due musikkinstitutt i Oslo.  

Vilde Frang debuterte som solist med Kringkastingsorkestret som tiåring, og med Bergen filharmoniske orkester året etter. Som tolvåring ble hun i 1999 engasjert av Mariss Jansons til å debutere med Oslo Filharmoniske orkester.Biografi vildefrang.com 

Introdusert
Under Festspillene i Bergen i 1998 ble hun introdusert for Anne-Sophie MutterThe Guardian-intervju, som ble en støttespiller i Frangs videre utvikling og senere utnevnte henne til stipendiat i sin stiftelse, Freundeskreis Anne-Sophie Mutter Stiftung. 

I årene 2003 - 2009 fortsatte Frang studiene i Tyskland, med Kolja Blacher ved Hochschule für Musik und Theater Hamburg og med Ana Chumachenko ved Kronberg-akademiet i Frankfurt.

Frang mottok også undervisning av pianisten Mitsuko Uchida i London, som stipendiat i den britiske Borletti-Buitoni Trust-stiftelsen.Biografi vildefrang.com 

 Internasjonal karriere 
Frangs debut i 2007 med London Philharmonic Orchestra førte til et re-engasjement med orkesteret følgende sesong, i Royal Festival Hall under Vladimir Jurovskis ledelse.

Vilde Frang tegnet kontrakt med plateselskapet EMI Classics i 2008. Hennes debut-CD ble lansert i 2009, og mottok Spellemannprisen 2009 som beste klassiske utgivelse samtidig som hun var nominert i klassen årets nykommer. Hun ble også utnevnt til EMI Classics' Young Artist of the Year 2010Biografi hos Borletti-Buitoni Trust. Hennes innspillinger for EMI / Warner Classics har mottatt diverse internasjonale priser og utmerkelser.

I 2012 fremførte Frang Jean Sibelius' fiolinkonsert med Wiener Philharmoniker og Bernard Haitink under Lucerne-festivalen i Sveits, som vinner av Credit Suisse Young Artist Award.

Hennes debut ved The Proms fulgte i 2013, hvor hun spilte Max Bruchs fiolinkonsert i Royal Albert Hall med BBC Philharmonic under John Storgårds.

I 2016 fremførte Frang Mendelssohns Fiolinkonsert med Berlinfilharmonien under Simon Rattle, ved orkesterets Europakonsert på Røros, en opptreden hun ble tildelt Musikkritikerprisen for. Hun vant Spellemannprisen 2017 for albumet Homage og Spellemannprisen 2022 for Beethoven & Stravinsky: Violin Concertos, begge i klassen klassisk.

Frangs solistengasjementer har inkludert orkestre som Mahler Chamber Orchestra, BBC Symphony, Philharmonia, Liverpool Philharmonic, Gewandhausorchester Leipzig, Deutsches Symphonie-Orchester Berlin, Symphonieorchester des Bayerischen Rundfunks, Orchestre de Paris, Orchestre Philharmonique de Radio France, Tonhalle-Orchester Zurich, Russian National Orchestra, St. Petersburg-filharmonien, Washington National Symphony, Seattle Symphony, Atlanta Symphony, Toronto Symphony, Sydney Symphony og NHK i Tokyo, samt samarbeid med dirigenter som Valery Gergiev, Vladimir Ashkenazy, Daniel Harding, Mariss Jansons, Leonard Slatkin, Vasily Petrenko, Krzysztof Urbanski, Ivan Fischer, Neeme Järvi,  David Zinman, Esa-Pekka Salonen og Herbert Blomstedt.Biografi vildefrang.com 

Hun har opptrådt som solist og i recital på konsertarenaer som Concertgebouw Amsterdam, Tonhalle Zürich, Musikverein Wien, Wigmore Hall London, Carnegie Hall New York, Salle Pleyel Paris, Tsjaikovskij-hallen i Moskva og Palais des Beaux Arts i Brussel.Biografi vildefrang.com 

Som solist og kammermusiker har hun gjestet festivaler i blant annet Salzburg, Verbier, Gstaad, Lucerne, Utrecht, Mecklenburg-Vorpommern, Rheingau, Lockenhaus, London, Praha og Bucuresti.

Blant hennes kammermusikkpartnere er Gidon Kremer, Yuri Bashmet, Martha Argerich, Leif Ove Andsnes, Tine Thing Helseth, Truls Mørk, Steven Isserlis, Lawrence Power, Martin Fröst, Janine Jansen og Maxim Vengerov.

I 2013 ble Frang ansatt som professor II ved Norges musikkhøgskole.

Hun har fram til 2021 spilt på en Jean-Baptiste Vuillaume-fiolin fra 1866. Fra 2021 spiller hun på en 1734 Rode Guarneri del Gesi fiolin, på utlån fra Stretton Society.

The Guardians anmelder beskriver Frangs innspilling (2024) av Edward Elgars fiolinkonsert som "exceptional" (usedvanlig) og "startling, authoritative" (oppsiktsvekkende og autoritativ). Fiolinkonserten i h-moll ble urfremført i 1910 og regnes som krevende. Morgenbladets anmelder at innspillingen viser at Frang er i det internasjonale toppsjiktet. Audun Vinger i Dagens Næringsliv mener Frangs spill er gnistrende og beskriver Frang som en verdensstjerne. BBCs anmelder kaller Frangs fremføring virtuos og blant de beste han har hørt. Hun fikk Spellemannprisen 2024 i klassen årets internasjonale suksess.

Diskografi

Studioalbum som solist
 Prokofiev & Sibelius: Violin Concertos (2009, EMI Classics) – med WDR Sinfonieorchester Köln under dirigent Thomas Søndergård
 Grieg, Bartók, R.Strauss: Violin Sonatas (2011, EMI Classics) – med Michail Lifits (klaver).
 Nielsen & Tsjajkovskij: Violin Concertos (2012, EMI Classics) – med DR SymfoniOrkestret under dirigent Eivind Gullberg Jensen
 Mozart: Violin Concertos 1 & 5, Sinfonia Concertante (2015, Warner Classics) – med Arcangelo-ensemblet under dirigent Jonathan Cohen, med Maxim Rysanov (bratsj)
 Korngold & Britten: Violin Concertos (2016, Warner Classics) – med Frankfurts radiosymfoniorkester under dirigent James Gaffigan
 Mendelsohn: Violin Concerto (2016) CD  Europakonzert med Berlinfilharmonien under dirigent Sir Simon Rattle
 Homage (2017, Warner Classics) – med José Gallardo (klaver)
 Bartók: Violin Concerto No. 1 & Enescu: Octet (2018, Warner Classics) – med Orchestre Philharmonique de Radio France under dirigent Mikko Franck og diverse solister på strykeinstrumenter
 Veress: String Trio & Bartók: Piano Quintet (2019, Alpha) – med Barnabás Kelemen (fiolin), Katalin Kokas (fiolin), Lawrence Power (bratsj), Nicolas Altstaedt (cello) og Alexander Lonquich (klaver)
 Paganini & Schubert: Works for violin & piano (2019, Warner Classics) – med Michail Lifits (klaver), inkluderer transkripsjoner av Liszt og Ernst
 Beethoven & Stravinsky: Violin Concertos (2022, Warner Classics) - med Kammerphilharmonie Bremen under dirigent Pekka Kuusisto
 Elgar: Violin Concerto (2024, Warner Classics) - med Deutsches Symphonie-Orchester Berlin under dirigent Robin Ticciati

Priser og utmerkelser
 Anders Jahres kulturpris 2025
 Spellemannprisen 2024 i klassen årets internasjonale suksess for Elgar: Violin Concerto
 Spellemannprisen 2022 i klassen klassisk for Beethoven & Stravinsky: Violin Concertos
 Preis der Deutschen Schallplatten Kritik 2023 for Beethoven & Stravinsky Violin Concertos.
 ICMA ( International Classical Music Award) 2023 for Beethoven & Stravinsky Violin Concertos.
 Gramophone Classical Music Award 2020 for Veress String Trio & og Bartok Pian Quintet.
 BBC Music Magazine Award 2020 for Veress String Trio & Bartok Piano Quintet.
 Grand Prix L'Acádemie Charles Cros 2018 for Bartók Violin Concerto No. 1 og Enescu Octet
Diapason d'Or 2018 for Bartók Violin Concerto No 1 & Enescu Octet
 Spellemannprisen 2017 i klassen klassisk for Homage
 Den norske Kritikerprisen 2016
 Gramophone Award 2016 (kategori: konserter) for Korngold & Britten: Violin Concertos
 ECHO Klassik Preis: Konzerteinspielung des Jahres 2016 for Korngold & Britten: Violin Concertos 
 ECHO Klassik Preis: Konzerteinspielung des Jahres 2015 for Mozart Violin Concertos 1 & 5, Sinfonia Consertante
 Preis der Deutschen Schallplatten Kritik 2015 for Mozart Violin Concertos 1 & 5, Sinfonia Concertante
Sibeliusprisen 2014Sibeliusprisen 2014 til fiolinisten Vilde Frang, sibelius.no
ECHO Klassik Preis: Konzerteinspielung des Jahres 2013 for Tchaikovsky & Nielsen: Violin Concertos
Preis der Deutschen Schallplatten Kritik 2012 for Tchaikovsky & Nielsen: Violin Concertos
Edison Klassiek Chamber Music Award 2012 for Grieg, Bartók & R.Strauss; Sonatas
Credit Suisse Young Artist Award 2012
ECHO Klassik Preis: Nachwuchskünstlerin 2011 for Grieg, Bartók & R.Strauss; Sonatas
 Diapason d'Or 2011 for Grieg, Bàrtok & R.Strauss: Sonatas
WEMAG Solistenpreis 2011
Edison Klassiek Newcomer Award 2011 for Prokofiev & Sibelius; Violin Concertos
Classic BRIT Newcomer Award 2011 for Prokofiev & Sibelius; Violin Concertos
Arve Tellefsens Musikerpris 2010 som første mottaker
STATOIL Talentstipend 2010
Spellemannprisen 2009 i kategorien klassisk for Prokofiev & Sibelius; Violin Concertos
Dronning Ingrids Hæderslegat 2009
Den norske solistpris 2008 
Borletti-Buitoni Trust Fellowship 2007
Prins Eugens Kulturpris 2007
Ritter-Preis 2007
Léonie Sonnings Musikfond 2003 
Klæstads legat 
Leif Jørgensens Minnefond 
Norsk Tonekunstnersamfunds Ærespris
Norsk Musikkforleggerforenings Ærespris
1.Pris og Ærespris, Sparre-Olsen-konkurransen
Godt Nytt Musikkårs Talentpris
1.Priser i yngste og mellomste klasse, Ungdommens Strykermesterskap
Ånun Lund Rejs Minnefond

 Nominasjoner 
 Nominert til Spellemannprisen 2019 i klassen klassisk for Paganini & Schubert: Works for violin & piano
 Nominert til Spellemannprisen 2016 i klassen klassisk for Britten & Korngold: Violin Concertos
 Nominert til Spellemannprisen 2015 i klassen eksportprisen
 Nominert til Spellemannprisen 2012 i klassen klassisk for Nielsen, Tchaikovsky – Violin Concertos
 Nominert til Spellemannprisen 2011 i klassen klassisk for Bartok/Strauss/Grieg: Violin Sonatas
 Nominert til Spellemannprisen 2009 i klassen årets nykommer
 Nominert til Nordisk råds musikkpris 2025

 Referanser 

 Eksterne lenker 




Kategori:Norske fiolinister
Kategori:Vinnere av Spellemannprisen
Kategori:Alumni fra Barratt Due musikkinstitutt
Kategori:Personer fra Oslo